《古意答胡苇航》
宋代·蒲寿宬

偃蹇当风松，四望无宁枝。
茑萝空自缠，鸾凤非所羁。
固乏栋梁具，聊耸岩壑姿。
岂无深林柯，百尺悬旌麾。
下有千岁苓，勿使行人知。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。